ΚΑΝΟΝΙΣΜΟΣ (ΕΟΚ) αριθ. 2222/92 ΤΗΣ ΕΠΙΤΡΟΠΗΣ της 31ης Ιουλίου 1992 για την απόδοση εγγυήσεων που κατατέθηκαν για έκδοση αδειών εισαγωγής στον τομέα του χοιρείου κρέατος, που προβλέπονται από τον κανονισμό (ΕΟΚ) αριθ. 564/92

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Δημοκρτίας της Πολωνίας αφετέρου (1), και ιδίως το άρθρο 1,

τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Δημοκρατίας της Πολωνίας αφετέρου (2), και ιδίως το άρθρο 1,

Εκτιμώντας:

ότι ο κανονισμός (ΕΟΚ) αριθ. 564/92 της Επιτροπής (3) καθόρισε τις λεπτομέρειες εφαρμογής στον τομέα του χοιρείου κρέατος του καθεστώτος που προβλέπεται, μεταξύ άλλων, από τις προσωρινές συμφωνίες που συνήφθησαν από την Κοινότητα και την Δημοκρατία της Πολωνίας και την Τσεχική και Σλοβακική Δημοκρατία-

ότι η οδηγία 91/688/ΕΟΚ του Συμβουλίου (4) τροποποίησε την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου και χοιρείου είδους, νωπών κρεάτων προέλευσης τρίτων χωρών (5), όπως τροποποιήθηκε τελευταία από την οδηγία 91/497/ΕΟΚ (6), όσον αφορά ότι, από την 1η Ιουλίου 1992, σε σχέση με την κλασική πανώλη των χοίρων, οι χοίροι πρέπει να προέρχονται από το έδαφος μιας τρίτης χώρας η οποία:

- ήταν απαλλαγμένη από την κλασική πανώλη των χοίρων τουλάχιστον κατά τους δώδεκα τελευταίους μήνες,

- δεν επέτρεπε τον εμβολιασμό κατά τους δώδεκα τελευταίους μήνες,

ότι η απόφαση 92/244/ΕΟΚ της Επιτροπής (7), τροποποίησε την απόφαση 91/449/ΕΟΚ της Επιτροπής της 26ης Ιουλίου 1991 για τον καθορισμό του υποδείγματος των υγειονομικών πιστοποιητικών που απαιτούνται για τα προϊόντα με βάση το κρέας (8) που εισάγεται από τρίτες χώρες, όσον αφορά ορισμένες χώρες της ανατολικής Ευρώπης, καθόσον προϊόντα με βάση το κρέας που υποβλήθηκαν σε ατελή θερμική επεξεργασία δεν επιτρέπεται να εισάγονται, από, μεταξύ άλλων, την Τσεχική και Σλοβακική Ομοσπονδιακή Δημοκρατία και την Πολωνία, διότι εμβολιασμοί κατά τις κλασικής πανώλης των χοίρων εκτελούνται σ' αυτές τις χώρες-

ότι η απαγόρευση εισαγωγών που θεσπίστηκε από αυτά τα υγειονομικά μέτρα παρακωλύει, από την 1η Ιουλίου 1992, την εισαγωγή στην Κοινότητα ορισμένων προϊόντων με βάση το χοίρειο κρέας από τη Δημοκρατία της Πολωνίας και την Τσεχική και Σλοβακική Ομοσπονδιακή Δημοκρατία-

ότι είναι, επομένως, αναγκαίο να προβλεφθεί η αποδέσμευση των εγγυήσεων που προβλέπονται στο άρθρο 6 του κανονισμού (ΕΟΚ) αριθ. 564/92 σε σχέση με άδειες εισαγωγής των οποίων δεν μπορεί να γίνει χρήση εξ αιτίας αυτών των υγειονομικών ζητημάτων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εγγυήσεις που κατατέθηκαν για την έκδοση αδειών εισαγωγής προϊόντων που υπάγονται στις ομάδες αριθ. 5, 6, 7, 8, 9, 10 και 11 του παραρτήματος Ι του κανονισμού (ΕΟΚ) αριθ. 564/92, που εκδόθηκαν ενωρίτερα από την 1η Ιουλίου 1992 ή που πρόκειται να εκδοθούν τις 23 Ιουλίου 1992, αλλά των οποίων οι υποχρεώσεις εισαγωγής δεν μπορούν να εκπληρωθούν, διότι τα προϊόντα δεν πληρούν τις προϋποθέσεις που καθορίζονται στην οδηγία 72/462/ΕΟΚ ή στο παράρτημα IV της απόφασης 91/449/ΕΟΚ, επιστρέφονται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 56 της 29. 2. 1992, σ. 3. (2) ΕΕ αριθ. L 56 της 29. 2. 1992, σ. 6. (3) ΕΕ αριθ. L 61 της 6. 3. 1992, σ. 9. (4) ΕΕ αριθ. L 377 της 31. 12. 1991, σ. 18. (5) ΕΕ αριθ. L 302 της 31. 12. 1972, σ. 28. (6) ΕΕ αριθ. L 268 της 24. 9. 1991, σ. 69. (7) ΕΕ αριθ. L 124 της 9. 5. 1992, σ. 40. (8) ΕΕ αριθ. L 240 της 29. 8. 1991, σ. 28.